Oficialusis leidinys L 196 , 02/08/2003 p. 0019 - 0021



Komisijos reglamentas (EB) Nr. 1386/2003 2003 m. rugpjūčio 1 d. dėl tam tikrų produktų klasifikavimo pagal Kombinuotąją nomenklatūrą EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės prekių nomenklatūros bei dėl Bendrojo muitų tarifo [1] su paskutiniais pakeitimais, padarytais Komisijos reglamentu (EB) Nr. 2176/2002 [2], ypač į jo 9 straipsnio 1 dalį, kadangi: (1) Siekiant užtikrinti Reglamento (EEB) Nr. 2658/87 priede pateiktos Kombinuotosios nomenklatūros vieningą taikymą, būtina priimti priemonių dėl šio reglamento priede išvardytų prekių klasifikavimo. (2) Reglamentu (EEB) Nr. 2658/87 nustatyti Kombinuotosios nomenklatūros aiškinimo bendrieji principai. Šios taisyklės taikomos ir bet kuriai kitai nomenklatūrai, sudarytai atsižvelgiant į konkrečias Bendrijos nuostatas, kurios pagrindą visiškai ar iš dalies sudaro Kombinuotoji nomenklatūra, arba kuria nustatoma papildomų Kombinuotosios nomenklatūros suskirstymo punktų, siekiant taikyti tarifines ir kitas priemones, susijusias su prekyba prekėmis. (3) Pagal tas bendrąsias taisykles šio reglamento priede pateiktos lentelės 1 skiltyje apibūdintos prekės dėl 3 skiltyje nurodytų priežasčių turėtų būti klasifikuojamos pagal 2 skiltyje nurodytą KN kodą. (4) Tikslinga, kad pagal 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą [3], su paskutiniais pakeitimais, padarytais Europos Parlamento ir Tarybos reglamentu (EB) Nr. 2700/2000 [4], 12 straipsnio 6 dalį turėtojas trijų mėnesių laikotarpį galėtų toliau remtis valstybių narių muitinės institucijų paskelbta privalomąja tarifine informacija dėl prekių klasifikavimo pagal Kombinuotąją nomenklatūrą, kuri neatitinka šio reglamento nuostatų. (5) Šiame reglamente numatytos priemonės atitinka Muitinės kodekso komiteto nuomonę, PRIĖMĖ ŠĮ REGLAMENTĄ: 1 straipsnis Šio reglamento priede pateiktos lentelės 1 skiltyje apibūdintos prekės Kombinuotojoje nomenklatūroje turi būti klasifikuojamos pagal tos lentelės 2 skiltyje nurodytą atitinkamą KN kodą. 2 straipsnis Pagal Reglamento (EEB) Nr. 2913/92 12 straipsnio 6 dalį, trijų mėnesių laikotarpį galima toliau remtis valstybių narių muitinės institucijų paskelbta privalomąja tarifine informacija, kuri neatitinka šio reglamento nuostatų. 3 straipsnis Šis reglamentas įsigalioja dvidešimtą dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2003 m. rugpjūčio 1 d. Komisijos vardu Frederik Bolkestein Komisijos narys [1] OL L 256, 1987 9 7, p. 1. [2] OL L 331, 2002 12 7, p. 3. [3] OL L 302, 1992 10 19, p. 1. [4] OL L 311, 2000 12 12, p. 17. -------------------------------------------------- PRIEDAS Prekių aprašymas | Klasifikavimas (KN kodas) | Priežastys | (1) | (2) | (3) | 1.Skaitmeninis trafaretinis dauginimo aparatas su skaitytuvu (skeneriu), paverčiantis atkuriamą tekstą ir vaizdus į skaitmeninę formą ir juos apdorojantis elektroniniu būdu. Aparatas naudoja trafaretą (originalą), sudarytą iš plastikine danga padengtos augalinio pluošto plėvelės, kurioje termine galvute išdeginami duomenys. Išdegintas trafaretas perkeliamas ant spausdinimo cilindro ir ten pritvirtinamas. Spausdinant popieriaus lapai prie cilindro prispaudžiami spaudimo voleliu.Aparatas turi kelių greičių spausdinimo sistemą (60, 80, 100 ir 120 kopijų per minutę). Jis turi valdymo skydą su skystųjų kristalų ekranu, automatinį rūšiavimo įrenginį, popieriaus padėklus ir priėmimo padėklą su šoniniais kreiptuvais. Mašina veikia kaip autonomiškas aparatas, bet ją taip pat galima prijungti prie automatinės duomenų apdorojimo mašinos. | 84721000 | Klasifikavimas nustatytas, remiantis Kombinuotosios nomenklatūros aiškinimo 1 ir 6 bendrųjų taisyklių nuostatomis, bei 8472 ir 84721000 KN kodų formuluotėmis. Šis produktas – tai trafaretinis dauginimo aparatas, galintis veikti autonomiškai. Todėl jo negalima klasifikuoti 8443, 8471 ir 9009 pozicijose. Taip pat žr. SS 8472 paaiškinančiųjų pastabų 1 punktą. | 2.Raumenų mankštinimo rinkinys, pateikiamas plastikiniame nešiojimo dėkle, susidedantis iš baterija maitinamo elektroninio bloko su laidais, aštuonių elektrodų ir dviejų elastinių pritaikymo juostų.Elektrodai juostomis prispaudžiami prie žmogaus kūno ir laidais sujungiami su elektroniniu bloku. Elektrodais perduodami elektros impulsai sužadina pakartotinus raumenų susitraukimus. Impulsų stiprumą galima padidinti arba sumažinti. | 85438995 | Klasifikavimas nustatytas, remiantis Kombinuotosios nomenklatūros aiškinimo 1 ir 6 bendrųjų taisyklių nuostatomis bei 8543, 85438962 ir 85438995 KN kodų formuluotėmis. Rinkinys neklasifikuojamas 9018 pozicijoje, nes jis nėra skirtas naudoti kaip medicinos aparatas ar prietaisas. Rinkinys neklasifikuojamas 9019 pozicijoje, nes jis nėra naudojamas raumenų ligoms gydyti ar kaip masažo aparatas. Rinkinys neklasifikuojamas 9019 pozicijoje, nes jis nėra skirtas fiziniams pratimams. | 3.Nauja lankstinė transporto priemonė, skirta naudoti kaip visureigis, naudojama vežti medieną nelygiu žemės paviršiumi ir miškų keliais.Jos didžiausias bendras svoris – 19,7 tonų, o leistina apkrova – 8,5 tonų. Šią transporto priemonę sudaro šios dalys: keturratis vilkikas su dyzelino varikliu, vairuotojo kabina ir stacionariai įrengtu hidrauliniu kranu, kuris skirtas kroviniui kelti;keturratė krovinių priekaba, skirta medžių kamienams vežti, kuri specialia jungtimi yra stacionariai sujungta su vilkiku.(Žr. A iliustraciją). | 87042291 | Klasifikavimas nustatytas, remiantis Kombinuotosios nomenklatūros aiškinimo 1 ir 6 bendrųjų taisyklių nuostatomis bei 8704, 870422 ir 87042291 KN kodų formuluotėmis. Pagrindinė šios transporto priemonės paskirtis yra krovinių vežimas, o ne kitų transporto priemonių, įrenginių ar krovinių vilkimas ar stūmimas. Todėl ji neatitinka 87 straipsnio 2 pastabos reikalavimų. Be to, ji nėra specialioji autotransporto priemonė, todėl negali būti klasifikuojama 8705 pozicijoje. | 4.Nauja keturratė motorinė transporto priemonė su 286 cm3 talpos vidaus degimo stūmokliniu varikliu. Jos bendras svoris yra apie 620 kg, o apytiksliai matmenys yra šie: ilgis – 263 cm, plotis – 122 cm, aukštis – 122 cm. Šios transporto priemonės leistina apkrova yra apie 364 kg. Kroviniui skirto atvirojo ploto matmenys yra 96 cm x 115 cm. Jos didžiausias greitis yra 24,1 km.val.Ši transporto priemonė turi atvirą kabiną ir dviems asmenims (įskaitant vairuotoją) skirtą suolą. Ji turi pakreipiamą krovinio dėžę su žemyn atverčiama galine sienele. (Žr. nuotrauką B) | 87043191 | Klasifikavimas nustatytas, remiantis Kombinuotosios nomenklatūros aiškinimo 1 ir 6 bendrųjų taisyklių nuostatomis bei 8704, 870431 ir 87043191 KN kodų formuluotėmis. Pagrindinė šios transporto priemonės paskirtis yra krovinių vežimas, o ne kitų transporto priemonių, įrenginių ar krovinių vilkimas ar stūmimas. Todėl ji neatitinka 87 straipsnio 2 pastabos reikalavimų. Be to, ji nėra transporto priemonė, kurios pagrindinė paskirtis – vežti žmones (8703 pozicija) ar savaeigis vežimėlis, skirtas vežti prekes trumpais atstumais (8709 pozicija). | 5.Keturratė motorinė transporto priemonė su (48 voltų galingumo) elektros varikliu. Jos bendras svoris yra apie 620 kg, o apytiksliai matmenys yra šie: ilgis – 263 cm, plotis – 122 cm, aukštis – 122 cm. Šios transporto priemonės leistina apkrova yra apie 364 kg. Kroviniui skirto atvirojo ploto matmenys yra 96 cm x 115 cm. Jos didžiausias greitis yra 24,1 km.val.Ši transporto priemonė turi atvirą kabiną ir dviems asmenims (įskaitant vairuotoją) skirtą suolą. Ji turi pakreipiamą krovinio dėžę su žemyn atverčiama galine sienele. (Žr. nuotrauką B) | 87049000 | Klasifikavimas nustatytas, remiantis Kombinuotosios nomenklatūros aiškinimo 1 ir 6 bendrųjų taisyklių nuostatomis bei 8704 ir 87049000 KN kodų formuluotėmis. Pagrindinė šios transporto priemonės paskirtis yra krovinių vežimas, o ne kitų transporto priemonių, įrenginių ar krovinių vilkimas ar stūmimas. Todėl ji neatitinka 87 straipsnio 2 pastabos reikalavimų. Be to, ji nėra transporto priemonė, kurios pagrindinė paskirtis – vežti žmones (8703 pozicija) ar savaeigis vežimėlis, skirtas vežti prekes trumpais atstumais (8709 pozicija). | 6.Sumažinto dydžio virtuvės indų rinkinys, sudarytas iš dviejų šaukštų (17 cm ilgio), vienos mentelės (17 cm ilgio) ir dviejų samtelių (atitinkamai 8 ir 11 cm ilgio), pagamintų iš medžio ir supakuotų į plastmasinį maišelį. | 95037000 | Klasifikavimas nustatytas, remiantis Kombinuotosios nomenklatūros aiškinimo 1 ir 6 bendrųjų taisyklių nuostatomis bei 9503 ir 95037000 KN kodų formuluotėmis. Taikant 44 skyriaus 1 pastabos p dalį, šis rinkinys nepriklauso to straipsnio taikymo sričiai. | +++++ TIFF +++++ +++++ TIFF +++++ --------------------------------------------------